Božinović najavio popuštanje - 23 novooboljelih od korone

Većina županija od jutros nema nijednog novooboljelog od korona virusa, a korona se pojavila u još jednom splitskom domu za starije i nemoćne, riječ je o Domu na Zenti

<p>Još jedan dan županije prijavljuju <strong>minimalan</strong> broj novooboljelih od korona virusa, s brojnim županijama koje nemaju nijednog novooboljelog pacijenta.</p><p>Korona virus se pojavio u još jednom splitskom domu za starije i nemoćne, riječ je o <strong>Domu na Zenti</strong>.</p><p>Stožer je objavio nove informacije.</p><p>U 24 sata 23 novooboljelih od korone, ukupno oboljelih 1814, rekao je <strong>Vili Beroš</strong>.</p><p><strong>POGLEDAJTE VIDEO</strong></p><p>Od jučer je preminula jedna osoba, što je ukupno 36 preminulih, a ukupno se oporavilo 600 ljudi.</p><p>Na respiratoru je 30 bolesnika.</p><p><strong>Alemka Markotić</strong> je navela da se oboljeli liječe uglavnom klorokinom i hiidroksiklorokinom, te dodala da će do ponedjeljka objaviti tko im je sve donirao ovaj vrijedan lijek.</p><p>Stožer je komentirao i navode osoblja iz Doma na Zenti da nemaju adekvatnu opremu. Kažu da su u splitski dom poslali 2400 kirurških maskica, 4800 rukavica, 80 litara dezificijensa, isto toliko alkohola...</p><p><strong>U nedjelju završaju mjere, kada će biti nova objava za nove mjere?</strong></p><p>- Sigurno ćemo u tom smislu većinu mjera produžiti. Ali, ono što je izvjesno je da se krećemo u smjeru određenih popuštanja. Premijer je tražio od svih ministara da pripreme pregled aktivnosti, prije svega gospodarskih, za koje bi bilo nužno da se čim prije aktiviraju. O tome će onda sud dati epidemiološka služba. Izvjesno je da će se najveći dio onoga što je sad na snazi produžiti, ali je isto tako izvjesno da ćemo oprezno krenuti u popuštanje mjera - rekao je <strong>Davor Božinović</strong>.</p><p>- Situacija se može u svakom trenutku pogoršati, pa budimo i dalje disciplinirani - rekao je Beroš.</p>